नेपाली समुदायमा विशेष गरि एनआरएनए मार्फत सामाजिक काममा लागेका शुसिल तथा सुनिता रेग्मी देउसी–भैली कार्यक्रमलाई आफ्नो घरमा सञ्चालन गर्न पाएकोमा अत्यन्तै खुशी देखिन्थे । ‘हामी मात्र होइन हामीले बोलाएका हाम्रा अन्य आफन्त लगायत प्रत्यक्ष प्रशारण हेरेर बसेका हाम्रा साथीभाइहरु समेत अत्यन्तै खुशी भएका छन् । नेपालबाट भर्खर आउनु भएकी हाम्री बुढी आमाले समेत मन्दिर र कलाकारलाइ आर्शिवाद दिनुभयो । मन्दिरले सञ्चालन गरेको यो द्यौसी–भैली कार्यक्रमले हामीलाई नेपालको तिहार विर्साइ दिएको छ । नेपालै पुगेको अनुभूति दिलायो । मन्दिरलाई धेरै धन्यवाद ।’ रेग्मी दम्पति बताउँछन् ।
